North American XB-21

Το North American XB-21 (εσωτερική ονομασία NA-21)Jones 1962, p. 65. ήταν δικινητήριο μέσο βομβαρδιστικό το οποίο ανέπτυξε η North American Aviation στα τέλη της δεκαετίας του 1930. Συμμετείχε σε διαγωνισμό του USAAC, στον οποίο επελέγη το ανταγωνιστικό Douglas B-18 Bolo διότι ήταν σημαντικά φθηνότερο. Κατασκευάστηκε μονάχα ένα XB-21.

 Σχεδιασμός και ανάπτυξη 
To ΝΑ-21 ήταν το πρώτο δικινητήριο πολεμικό αεροσκάφος που ανέπτυξε η North American.Yenne 2005, pp. 64–65. Η κατασκευή του ξεκίνησε στις αρχές του 1936Baugher, Joe. "North American XB-21."  American Military Aircraft, 1 August 1999.  Retrieved: 29 July 2011. στο εργοστάσιο της εταιρείας στο Inglewood της Καλιφόρνια.Yenne 2005, pp. 64–65. Ήταν ένα μεσοπτέρυγο μονοπλάνο, ολομεταλλικής κατασκευής, το οποίο προωθούνταν από δύο αστεροειδείς κινητήρες Pratt & Whitney R-2180-A Twin Hornet, που διέθεταν υπερσυμπιεστές για την βελτίωση των επιδόσεων σε μεγάλα ύψη.Donald 1997, p. 696. Είχε εξαμελές, επταμελές ή οκταμελές πλήρωμα και ισχυρότατο αμυντικό οπλισμό για την εποχή του, που θα τοποθετούνταν σε υδραυλικά κινούμενους πυργίσκους πολυβόλων στο ρύγχος και την ράχη.Reuter 2000, p. 38. Χειροκίνητα χειριζόμενα όπλα θα τοποθετούνταν στα πλαϊνά και στο κάτω μέρος του. Το αεροσκάφος μπορούσε να μεταφέρει μέχρι και 4.500 kg βομβών εσωτερικά, ενώ με φορτίο 1.000 kg είχε ακτίνα δράσης 3.100 χλμ.

 Δοκιμές και αξιολόγηση 
Το αεροσκάφος πραγματοποίησε την παρθενική του πτήση στις 22 Δεκεμβρίου 1936 και μετά την διόρθωση ορισμένων μικροπροβλημάτωνRusinek 2005 μετονομάστηκε σε NA-39 και όταν το παρέλαβε το USAAC ονομάστηκε XB-21. Οι συγκριτικές δοκιμές με το ανταγωνιστικό B-18 Bolo έλαβαν χώρα στις αρχές του 1937. Εντοπίσθηκαν διάφορα προβλήματα με τους πυργίσκους των πολυβόλων, που οδήγησαν στην απόφαση της ολοκληρωτικής αφαίρεσης του ραχιαίου πυργίσκου και η κάλυψη με fairings αυτού στο ρύγχος προκειμένου να βελτιωθεί η αεροδυναμική.

Το XB-21 είχε καλύτερες επιδόσεις συγκριτικά με το αεροσκάφος της Douglas, όμως η διαφορά κόστους αποδείχθηκε η καθοριστική παράμετρος: ενώ το Β-18 είχε ονομαστική τιμή $64.000, το ΧΒ-21 κόστιζε $122.000 με συνέπεια να προτιμηθεί το πρώτο. Παρόλα αυτά το USAAC έκρινε ότι οι επιδόσεις του βομβαρδιστικού της North American ήταν αρκετά καλές και έτσι ζητήθηκε η κατασκευή πέντε αεροσκαφών προπαραγωγής, που θα ονομάζονταν ΥΒ-21. Η παραγγελία αυτή ακυρώθηκε λίγο αργότερα,"Factsheets: North American XB-21."  National Museum of the United States Air Force. Retrieved: 21 May 2010. με το μοναδικό αεροσκάφος να αξιοποιείται σε ερευνητικά προγράμματα.

Παρόλο που δεν εντάχθηκε σε παραγωγή, η εμπειρία που αποκτήθηκε από την ανάπτυξη του XB-21 αποδείχθηκε ωφέλιμη στην ανάπτυξη του βομαβρδιστικού North American NA-40, Yenne 2006, p. 87. το οποίο αργότερα εξελίχθηκε στο περίφημο B-25 Mitchell.Donald 1997, p. 697.

 Δείτε επίσης 

 Παρόμοια αεροσκάφη 
 Breguet 693
 Bristol Blenheim
 Douglas B-18 Bolo
 Martin Model 146
 PZL.37 Łoś

 Παραπομπές 

 Βιβλιογραφία 
 Donald, David, ed. The Complete Encyclopedia of World Aircraft. London: Orbis, 1997. ISBN 0-7607-0592-5.
 Jones, Lloyd S. U.S. Bombers, B1-B70. Fallbrook, California: Aero Publishers, 1962. .
 Reuter, Claus. Development of Aircraft Turrets in the AAF, 1917-1944. New York: S.R. Research & Publishing, 2000. ISBN 1-894643-08-9.
 Rusinek, Ed. "A Tale of Two Dragons." North American Aviation Retirees Bulletin, Winter 2005.
 Yenne, Bill. The American Aircraft Factory in World War II. St. Paul, Minnesota: Zenith Press, 2006. ISBN 0-7603-2300-3.
 Yenne, Bill. The Story of the Boeing Company. St. Paul, Minnesota: Zenith Press, 2005. ISBN 0-7603-2333-X.

 Εξωτερικοί σύνδεσμοι 


XB-21
Κατηγορία:Βομβαρδιστικά αεροσκάφη
Κατηγορία:Αεροσκάφη του Μεσοπολέμου
Κατηγορία:Εμβολοκινητήρια στρατιωτικά αεροσκάφη